Згодна з бізнес-планам новы цэх будзе перапрацоўваць да 300 тон малака і 200 тон канцэнтраванай сыроваткі ў суткі як са свайго прадпрыемства, так і з Браслаўскага філіяла і іншых малочных заводаў вобласці. Мяркуецца ад гэтага атрымліваць да 25 тон гатовага прадукту. Рэнтабельнасць — 10 працэнтаў. Цэны — у залежнасці ад сезону. Напрыклад, на Верхнядзвінскім сырзаводзе, дзе падобная вытворчасць ужо ёсць, атрымліваюць да 3 тысяч долараў ЗША за адну тону.